Príloha č. 5 súťažných podkladov

|  |
| --- |
| **podmienky účasti** |

 **Technická a odborná spôsobilosť**

 Minimálna požadovaná úroveň štandardov: **§ 34 ods. 1 písm. a) zákona :**

 Uchádzač preukazuje svoju technickú alebo odbornú spôsobilosť zoznamom dodávok tovaru alebo poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona.

 Doklady a dokumenty, ktorými uchádzač preukazuje splnenie podmienok účasti podľa tohto bodu:

Verejný obstarávateľ požaduje, aby uchádzač predloženým zoznamom s referenciami preukázal, že za predchádzajúce tri roky od vyhlásenia verejného obstarávania poskytoval: minimálne 1 (jednu) zákazku, ktorej predmetom bolo poskytovanie služieb technickej podpory CCTV založenom na softwarovej platforme Genetec Omnicast, Genetec Security Center v hodnote minimálne 100 tis. EUR bez DPH.

Verejný obstarávateľ odporúča, aby zoznam poskytnutých služieb a prípadný dôkaz o plnení obsahoval minimálne:

* názov a sídlo odberateľa,
* kontaktné údaje odberateľa, kde je možné uvedené informácie overiť (meno a priezvisko, tel. č., e-mail),
* predmet poskytnutej služby,
* opis predmetu poskytnutej služby,
* doba poskytnutia,
* cena poskytnutej služby bez DPH celkom za požadované obdobie.

K prepočtu cudzej meny na EUR sa použije kurz Európskej centrálnej banky platný ku dňu zverejnenia oznámenia o vyhlásení verejného obstarávania v Dodatku k Úradnému vestníku Európskej únie.

Doklady a dokumenty, ktorými uchádzač preukazuje splnenie podmienky účasti podľa § 34 ods. 1 písm. a) zákona musia byť v ponuke predložené ako originály alebo ich úradne osvedčené kópie pokiaľ nie je určené inak.

Odôvodnenie primeranosti použitia podmienky účasti podľa § 34 zákona vo vzťahu k predmetu zákazky a potreba jej zahrnutia medzi podmienky účasti podľa § 38 ods. 5 zákona: Predmetom zákazky je výkon pravidelných kontrol, servisných, konzultačných a poradenských činnosti s cieľom udržať nastavený štandard výkonu kontrol v súlade so Schengenským dohovorom prostredníctvom efektívnej prevádzky kamerového systému založenom integrovanej softvérovej platforme Genetec Omnicast, Genetec Security Center na troch medzinárodných slovenských letiskách – v Bratislave, Košiciach a v Poprade. Preto verejný obstarávateľ si na základe predložených zoznamov overuje schopnosť a skúsenosti uchádzača na poskytnutie predmetu zákazky. Verejným obstarávateľom stanovené podmienky účasti vyplývajú z potreby preukázania minimálnych praktických skúseností uchádzača s poskytovaním technickej podpory technológií Genetec. Potreba použitia týchto podmienok účasti vyplynula z dôvodu overenia si skutočnosti, či uchádzači disponujú odbornými skúsenosťami z oblasti predmetu zákazky a sú oprávnení a schopní ho poskytovať. Splnenie týchto podmienok účasti (každej jednotlivo) by malo zaručiť, že uchádzač ovláda problematiku nevyhnutnú na poskytnutie tohto predmetu zákazky. Hlavným zámerom verejného obstarávateľa je, aby precíznym a dôkladným definovaním podmienok účasti na samotného uchádzača vo verejnom obstarávaní eliminoval v maximálne možnej miere vecné a technické riziká pri plnení zmluvy na strane záujemcov/uchádzačov.

 Minimálna požadovaná úroveň štandardov: **§ 34 ods. 1 písm. g) zákona**

 Uchádzač preukazuje svoju technickú alebo odbornú spôsobilosť údajmi o vzdelaní a odbornej praxi alebo o odbornej kvalifikácií osôb určených na plnenie zmluvy..

Doklady a dokumenty, ktorými uchádzač preukazuje splnenie podmienok účasti podľa §34 ods. 1 písm. g) zákona:

1. profesijný životopis minimálne 2 špecialistov s minimálne 5 ročnými skúsenosťami v oblasti projektovania, montáže, údržby systémov a zariadení umožňujúcich sledovanie pohybu a konania osoby v chránenom objekte, na chránenom mieste alebo v ich okolí.
2. minimálne 2 špecialisti s certifikátom Genetec Security Center – Enterprise Technical Certification, platný ku dňu predloženia dokladov.
3. minimálne 2 špecialisti s certifikátom Genetec Security Center – Omnicast Technical Certification, platný ku dňu predloženia dokladov.
4. minimálne 2 špecialisti s certifikátom špecialistu Genetec Security Center certifikát špecialistu Genetec Security Center – Security Center Integration with KiwiVision Analytics, platný ku dňu predloženia dokladov.
5. minimálne 2 špecialisti s certifikátom InnoWare products’ installation and configuration, platný ku dňu predloženia dokladov.
6. minimálne 2 špecialisti s certifikátom KiwiSecurity Technical Training, platný ku dňu predloženia dokladov.
7. minimálne 2 špecialisti s certifikátom Spectra University, Spectra Verde Administration & Maintenance.

Ako dôkaz technickej alebo odbornej spôsobilosti špecialistov bude za každého špecialistu predložený príslušný platný certifikát, resp. osvedčenie o odbornom zaškolení priamo výrobcom vo forme originálu alebo jeho úradne overenej kópie.

Odôvodnenie primeranosti: Verejný obstarávateľ prevádzkuje bezpečnostný kamerový a monitorovací systém založený na vzájomne integrovanej softvérovej platforme Genetec Omnicast, Genetec Security Center, KiwiSecurity, InnoWare. Neoddeliteľnou a kľúčovou súčasťou softvérovej platformy je hardwarová platforma archívneho zariadenia bezpečnostného kamerového systému založeného na platforme SpectraLogic Verde DPE. Vzhľadom k zabezpečeniu bezpečnosti schengenskej hranice EÚ a dôležitosti nepretržitej prevádzky daného systému na troch lokalitách, sa z dôvodu vzájomnej zastupiteľnosti požadujú minimálne dvaja špecialisti s príslušnými certifikátmi.